
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΤΕΤΑΡΤΟ _ Αρ. Φύλλου 392 

22 Απριλίου 1993 



ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 57632/2194 (1) 

Χαρακτηρισμός ως διατηρητέων πενήντα τριών (53) κτι¬ 
ρίων που βρίσκονται εντός του ρυμοτομικού σχεδίου 

του Δήμου Κόνιτσας (Ν. ΙωαννΙνων) και καθορισμός ει¬ 
δικών όρων και περιορισμών δόμησης αυτών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/19Θ5 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του 
Ν. 1772/1988 «τροποποίηση διατάξεων του ν. 1577/ 
1985 «Γ,Ο.Κ.» και άλλες σχετικές διατάξεις» (Α’ 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β’ 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων» (Β' 435). 

4. Τις διατάξεις του άρθρου 1 του Π.Δ/τος 28/ 
28.1.1993 «Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες διανο- 
μαρχιακού επιπέδου του Υπουργείου Περιβάλλοντος Χω¬ 
ροταξίας και Δημοσίων Έργων (Α' 9). 

5. Την από 21.4.1992 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 57030/3209/21.4.1992 έγγραφο της Διεύθυν¬ 
σης Πολεοδομικού Σχεδιασμού προς το Δήμο Κόνιτσας. 

7. Τις αντιρρήσεις των ενδιαφερομένων Αριστομένη Νι¬ 
κολάου Μπεκιάρη και Ελένης Δεμίρη (αριθ. πρωτ. 6692/ 
7255/27.7.1992), Ελένης I. Αναστασίου - Ζώη 
(17.6.1992), Ευρυδίκης Παπαϊωαννίδου (15.7.1992), Αν¬ 
νας Ρεμπέλη (18.6.1992), Ευρυδίκης Παπαϊωαννίδου 


(15.7.1992), Αννας Ρεμπέλη (18.6.1992) καιΤιμολέοντα 
Παπαδιαμάντη (10.8.1992). 

8. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 
1985 «ΓΟΚ» (Α' 210), όπως τροποποιήθηκε με την παρ. 
2α του άρθρου 1 του Ν. 1772/1988 (Α' 91) χωρίς να πε¬ 
ριέλθουν στη Διεύθυνση Πολεοδομικού Σχεδιασμού - 
Τμήμα Παραδοσιακών Οικισμών, τυχόν αντιρρήσεις των 
υπολοίπων ενδιαφερομένων. 

9. Τις από 1.10.1992 παρατηρήσεις της Διεύθυνσης 
Πολεοδομικού Σχεδιασμού επί των αντιρρήσεων των εν¬ 
διαφερομένων. 

10. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Χαρακτηρίζονται ως διατηρητέα πενήντα τρία (53) 
κτίρια που βρίσκονται εντός του ρυμοτομικού σχεδίου του 
Δήμου Κόνιτσας (Ν. Ιωαννίνων) όπως φαίνονται με μαύρη 
διαγράμμιση και αύξοντα αριθμό 1,2,3,4,5,6,7,8,9,10, 
11,12,13,14,15,16,17,18,19, 20, 21,22, 23, 24, 25, 
26, 27, 28, 29, 30,31.32, 32α, 32β, 32γ, 33α, 33β, 33γ, 
33δ, 33ε, 34α, 34β, 34γ, 34δ, 34ε, 34ζ, 34η, 35, 36, 37, 
38, 39, 40, 41 στα σχετικά τέσσερα (4) πρωτότυπα δια¬ 
γράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών 
με την 57632/1993 πράξη του και που αντίτυπά τους σε 
φωτοσμίκρυνση δημοσιεύονται με την παρούσα απόφαση. 
Ως διατηρητέα χαρακτηρίζονται τα αρχικά κτίριακ, καθώς 
και οι εναρμονιζόμενες σ’ αυτά μεταγενέστερες προσθή¬ 
κες όχι όμως και τα πόσης φύσεως προσκτίσματα, τα 
οποία αλλοιώνουν τα αρχικά κτίρια. Ο χαρακτηρισμός των 
αλλοιούντων τα αρχικά κτίρια προσκτισμάτων που δύνα- 
νται να αφαιρεθούν γίνονται από την Επιτροπή Πολεοδο- 
μικού και Αρχιτεκτονικού Ελέγχουν (ΕΠΑΕ). 

2. Κατά την επισκευή ή αντικατάσταση της επικάλυψης 
της στέγης των κτιρίων είναι δυνατή η χρησιμοποίηση κε¬ 
ραμιδιών βυζαντικού ή γαλλικού τύπου ή τοπική σχιστό- 
πλακτα. 

3. Επιβάλλεται η αντικατάσταση των φύλλων λαμαρίνας 
στα κτίρια που έχουν χρησιμοποιηθεί για την επικάλυψη 
της στέγης με ένα από τα υλικά που αναφέρονται στην 
προηγούμενη παράγραφο. 

4. Στο εξωτερικό και εσωτερικό των διατηρητέων κτι¬ 
ρίων απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών τους στοιχείων. 

5. Επιτρέπεται η επισκευή ο εκσυγχρονισμός και κάθε 
επέμβαση για λόγους λειτουργικούς ή στατικούς των χα¬ 
ρακτηρισμένων κτιρίων. Για κάθε επέμβαση στο εξωτε¬ 
ρικό ή το εσωτερικό των διατηρητέων κτιρίων και του περι¬ 
βάλλοντα χώρου απαιτείται η έκδοση άδειας ύστερα από 
σύμφωνη γνώμη της αρμόδιας Επιτροπής Πολεοδομικού 
και Αρχιτεκτονικού Ελέγχου (Ε.Π.Α.Ε.). 

θ. Απαγορεύεται η τοποθέτηση φωτεινών επιγραφών ή 
διαφημίσεων στη στέγη και τις όψεις των κτιρίων. 


7. Επιτρέπεται η τοποθέτηση επιγραφών περιορισμέ¬ 
νων διαστάσεων που πληροφορούν για τη χρήση των χώ¬ 
ρων των κτιρίων. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 1993 

Με εντολή Υπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ 

ΧΒΡΟΤΑΧΙΑΣ & ΔΗΜΟΣΙΟΝ ΕΡΓΒΝ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




